CELEX: 22016D2209
Language: hr
Date: 2015-06-11 00:00:00
Title: Odluka Zajedničkog odbora EGP-a br. 174/2015 od 11. lipnja 2015. o izmjeni Protokola 31. uz Sporazum o EGP-u, o suradnji u posebnim područjima izvan četiriju sloboda [2016/2209]

15.12.2016   
               
               
                  HR
               
               
                  Službeni list Europske unije
               
               
                  L 341/75
               
            ODLUKA ZAJEDNIČKOG ODBORA EGP-a
      br. 174/2015
      od 11. lipnja 2015.
      o izmjeni Protokola 31. uz Sporazum o EGP-u, o suradnji u posebnim područjima izvan četiriju sloboda [2016/2209]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (dalje u tekstu: Sporazum o EGP-u), a posebno njegove članke 86. i 98.,
      budući da:
      
                  (1)
               
               
                  Odlukom Zajedničkog odbora EGP-a br. 151/2014 od 27. lipnja 2014. (1) Uredba (EU) br. 1296/2013 Europskog parlamenta i Vijeća od 11. prosinca 2013. o Programu Europske unije za zapošljavanje i socijalne inovacije i izmjeni Odluke br. 283/2010/EU o uspostavi Europskog mikrofinancijskog instrumenta za zapošljavanje i socijalnu uključenost – Progress (2) uključena je u sporazum o EGP-u.
               
            
                  (2)
               
               
                  Ograničeno sudjelovanje Norveške u Programu trebalo bi se proširiti na os Progress.
               
            
                  (3)
               
               
                  Protokol 31. uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2015.,
               
            DONIO JE OVU ODLUKU:
      Članak 1.
      U članku 15. stavku 8. Protokola 31. uz Sporazum o EGP-u riječi „osi EURES” zamjenjuju se riječima „osima Progress i EURES”.
      Članak 2.
      Ova Odluka stupa na snagu prvog dana nakon posljednje obavijesti u skladu s člankom 103. stavkom 1. Sporazuma o EGP-u (*1).
      Primjenjuje se od 1. siječnja 2015.
      Članak 3.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 11. lipnja 2015.
         
            
               Za Zajednički odbor EGP-a
            
            
               Predsjednik
            
            Gianluca GRIPPA
         
      
      
         (1)  Vidjeti str. 44. ovog Službenog lista.
      
         (2)  SL L 347, 20.12.2013., str. 238.
      
      
         (*1)  Ustavni zahtjevi nisu navedeni.